Scott Wootton

Scott James Wootton (født 12. september 1991) er en engelsk fotballspiller som spiller for Morecambe FC.

Han har tidligere spilt for blant andre Manchester United og Leeds United. Wootton spiller primært som midtstopper, og har også blitt brukt som venstreback.

Karriere 
Wootton startet karrieren i Tranmere Rovers, og i en alder av 13 gikk han til Liverpool. Han spilte for Liverpools U-18-lag fra han var 14 år, men gikk til Manchester United etter å ha avslått et tilbud om kontrakt som juniorspiller for Liverpool. Wootton signerte for Manchester United i 2007, hvor han spilte for rekrutteringslaget og reservelaget fram til 2010/11-sesongen.

Wootton gjorde sin første inntreden for Manchester United den 26. september 2012, da laget slo Newcastle United på Old Trafford i Ligacupen, og han gjorde sin Champions League-debut da han kom inn som innbytter for Jonny Evans etter halvspilt kamp mot CFR Cluj, en kamp Manchester United vant 2–1.

Etter lengre perioder på utlån til Tranmere Rovers, Peterborough United og Nottingham Forest, ble han i 2013 solgt til Leeds United.

Referanser

Eksterne lenker 
 
 Scott Wootton, profil på Manchester Uniteds hjemmesider

Engelske fotballspillere
Fotballspillere for Manchester United FC
Fotballspillere for Tranmere Rovers FC
Fotballspillere for Peterborough United FC
Fotballspillere for Nottingham Forest FC
Fotballspillere for Leeds United FC
Fotballspillere for Plymouth Argyle FC
Fotballspillere for Wigan Athletic FC
Fotballspillere for Morecambe FC
Personer fra Birkenhead
Fødsler i 1991